Yiwwass deg ussan Rebbi, teqqim yiwet n teswiɛt kan Fadma deg uxxam weḥd-s, almi ata tkecm-d ɣer-s yiwet n temɣart, -a … lǧihenama i tt-id yefkan ! yettaɣ lḥal, tessen-itt yagi Fadma, teger-as tamawt, tettaf-itt acḥal n tikkal di tebḥirt-is i ss i cerken ula d talast. Deg ass amezwaru, mi d rra s lexbar i wnexzur uqsiḥ i ss i tt-id-ttabeɛ i tebda tettagaditt. Ladɣa, a bnadem, yak, yetteban-d wul deg allen … Di sseyin akin, tamɣart-agi, - a wer as ig Rebbi isem ! –yerna yefka-as ssifa yemtatlen ɣer qedran yeččuren taɛebbut-is : mačči kan imi meqqeret, tekmec, teffermec, ɛla xater, tili ihi, ad cemtettyak temɣarin : netta, d ayen ur nenǧim ad yili. D akken tella temɣart asemi mezziyet ara tili asemi ara tawed meyyat sna.